open-index/open-wikipedia-markdown huggingface dataset:
LG Optimus 2X

**LG Optimus 2X** je smartfón od kórejského výrobcu LG. Ide o prvý mobilný telefón na svete s dvojjadrovým procesorom (Nvidia Tegra 2, takt 1 GHz). Operačným systémom je štandardne Android 2.2 Froyo, ktorý je možné zadarmo aktualizovať na verziu Android 2.3 Gingerbread. LG Optimus 2X je dostupný vo dvoch farbách - čierna a hnedá.

## História a dostupnosť
LG Optimus 2X bol oficiálne predstavený 16. decembra 2010. Predaj telefónu začal 29. marca 2011.

## Výbava telefónu
Mobilný telefón LG Optimus 2X je vybavený operačným systémom Android 2.2 Froyo (s možnosťou aktualizácie na novší Android 2.3 Gingerbread), 1 GHz dvojjadrovým procesorom (na rozdiel od LG Optimus Black, ktorý má jednojadrový procesor) Nvidia Tegra 2 s 40 nm technológiou a operačnou pamäťou 512 MB RAM. Na prednej strane smartfónu sa rozprestiera dotykový kapacitný displej s rozlíšením WVGA (480 × 800 px), 16 miliónmi farieb a uhlopriečkou 4 ". Displej zvláda multitouch ovládanie (gestá pre približovanie a odďaľovanie napr. fotiek, webových stránok, mapových podkladov, atď.) a je krytý odolným sklíčkom Gorilla Glass. Vďaka akcelerometru sa automaticky otáča obsah displeja na šírku a na výšku.

Vo výbave Optimusu 2X nájdeme hudobný a video prehrávač, HDMI konektor pre sledovanie multimediálneho obsahu z telefónu na televíziu alebo monitora, GPS s mapami Googlu, rýchle dáta HSPA, Wi-Fi pre pripojenie na internet, prednú 1,3 Mpx kameru pre videohovory, 8 Mpx fotoaparát s autofocusom a bleskom či kameru s možnosťou nahrávania FullHD videí 1080p (teda rozlíšenie 1920 × 1080 px).

## Pozri aj
* Smartfón
* Android (operačný systém)
* Zoznam zariadení so systémom Android

## Externé odkazy
* Oficiálne stránky 
* Recenzia LG Optimus 2X  na serveri LGfans.cz 

## Zdroj

Kategória:Mobilné telefóny LG
Kategória:Zariadenia s Androidom
LG Optimus Black

náhľad|LG Optimus Black
**LG Optimus Black** je smartfón od kórejskej firmy LG.

## Úvod
Tento model sa radí vďaka svojej dobrej hardvérovej výbave, slušnej optimalizácii a kvalitnému dielenskému spracovaniu medzi jedny z najvydarenejších telefónov tohto kórejského výrobcu. Síce nedisponuje dvojjadrovým procesorom ako podobný typ smartfónu LG Optimus 2X, ale aj tak má dobre odladený systém, rýchle reakcie, nízku hmotnosť a kvalitný displej s uhlopriečkou štyri palce.

## Výbava telefónu
Smartfón LG Optimus Black je vybavený operačným systémom Android 2.2.2 (možnosť aktualizácie na Android 2.2.3), 1 GHz procesor TI OMAP 3630. Rozmery telefónu: 122 x 64 x 9,2 mm a hmotnosť 109 gramov vrátane batérie. Na prednej strane telefónu je multi-touch dotykový displej s rozlíšením WVGA (480 × 800 px), 16 miliónov farieb, 4 palca uhlopriečka.

Ďalej v telefóne nájdeme hudobný a video prehrávač, bluetooth, GPS s pravidelne aktualizovanými mapami Google, Wi-Fi pripojenie k internetu, 5 MPx fotoaparát, záznam videa v HD rozlíšení, predný 2 MPx fotoaparát pre videohovory.

## Pozri aj
* Smartfón
* LG Optimus
* Android (operačný systém)

## Externé odkazy
* Recenzia LG Optimus Black
* Videorecenzie na smartphone LG Optimus Black
* Článok mobil.idnes.cz

## Referencie

* 

Kategória:Mobilné telefóny LG
Kategória:Zariadenia s Androidom
Sergius I.

Svätý **Sergius I.** (* okolo roku 650 Palermo, Sicília - † 8. september 701, Rím) bol pápežom od 15. decembra 687 až do svojej smrti.

Bol zo sýrskej rodiny z Antiochie, ale narodil sa v Palerme na Sicílii. Do Ríma prišiel počas pontifikátu Adeodata II. V tom čase bol  vysvätený na kňaza a Lev II. ho menoval kardinálom-presbyterom kostola sv. Zuzany na Kvirináli, ktorým bol až do svojho zvolenia za pápeža.

V roku 687 boli zvolení dvaja nástupcovia Konona - archidiakon Paschalis a kaplán Teodor. Nakoniec sa stal pápežom Sergius, ako kompromisný kandidát, ktorého podporil Teodor i Paschalis.

## Pontifikát
Počas svojho ponitifkátu sa dostal do vážneho sporu s Byzanciou. Pápež odmietol uznať uznesenie trullskej synody (okrem iného obmedzenie pápežskej vlády i odmietnutie celibátu), ktorú v roku 692 zvolal cisár Justinián II. a cisár prikázal pápeža uväzniť. K tomu neprišlo, lebo na jeho obranu sa postavili spolu s vojskom aj občania Ríma a cisárovi vyslanci boli vypovedaní.

Venoval sa aj cirkevným záležitostiam na Západe – udelil pálium canterburskému arcibiskupovi Berthwaldowi, vrátil na post biskupa Wilfrida z Yorku, a tiež vysvätil biskupa Ravenny, Damiana.

Dal opraviť Baziliku sv. Petra i svoj bývalý titulárny kostol sv. Zuzany. 8 januára 688 slávnostne preniesli ostatky pápeža Leva I. do hrobky v bazilike sv. Petra. Sergius I. zaviedol liturgické zmeny – spev *Agnus Dei* počas omše, sviatok Obetovania Pána do liturgického kalendára, sviatok Povýšenia svätého Kríža, mariánske procesie.

Udelil biskupské svätenie svätému Willibrodovi.

Je pochovaný v bazilike sv. Petra. Bol vyhlásený za svätého, v katolíckom kalendári má sviatok 8. septembra..

## Referencie


## Iné projekty

## Zdroj

Kategória:Talianski pápeži
Kategória:Talianski katolícki svätci
Kategória:Narodenia v 7. storočí
Kategória:Úmrtia 8. septembra
Kategória:Úmrtia v 701
Kategória:Osobnosti z Palerma
Kategória:Pochovaní v bazilike svätého Petra
Kategória:Katolícki svätci majúci sviatok 8. septembra
Stolen Dance

„**Stolen Dance**“ je skladba nemeckej indie popovej dvojice Milky Chance. Prvýkrát bola nahraná na portál YouTube dňa 4. apríla 2013, pred skompletizovaním ich debutového albumu *[[Sadnecessary]]* a rýchlo sa stala hitom, čo viedlo k miliónom pozretí a vypredaným festivalom počas ich turné. Skladba bola vydaná cez ich vlastné vydavateľstvo dňa 5. apríla 2013 a dosiahla 1. miesta v rebíčkoch v krajinách ako Rakúsko, Francúzsko, Belgicko (Valónsko), Švajčiarsko, Poľsko, Česko a Maďarsko.

## Verzie
### 2013
* Stolen Dance - 5:11/5:12 original single release (original mix)
* Stolen Dance - 5:15 album version (original mix) na *Sadnecessary* 
### 2014
* Stolen Dance (Radio Edit) - 3:23 *Stolen Dance EP* a *Deep Sounds: The Very Best of Deep House*
* Stolen Dance (Radio Edit FlicFlac Mix) - 3:35 *Stolen Dance EP*
* Stolen Dance (Radio Edit FlicFlac Mix) - 3:31 *Club House 2014 - Holiday Summerhits* and *Essential Clubhouse - The Summer Collection 2014 (Mixed By Mark Bale)*
* Stolen Dance (2014 Club Edit FlicFlac Mix) - 6:05 *Stolen Dance EP*
* Stolen Dance (Stolen Dance New Club Edit FlicFlac) - 6:02 *Deep House Hits, Vol. 1*

## Pozície v rebríčkoch

## Referencie

## Externé odkazy
* 
* Milky Chance "Stolen Dance" text piesne

## Zdroj

Kategória:Debutové single
Kategória:Single z 2013
Kategória:Piesne z 2013
Kategória:Nemecké piesne
Vymyšlenská pěšina

**Vymyšlenská pěšina** je prírodná rezervácia v Česku, ktorá bola vyhlásená v roku 1989. Nachádza sa pri dedine Mokrsko v katastrálnom území Prostřední Lhota obce Chotilsko v okrese Příbram. Predmetom ochrany sú skalnaté svahy s mozaikou lesných typov stredného Povltavia.

## Referencie


## Pozri aj
* Zoznam chránených území v okrese Příbram

## Iné projekty

## Externé odkazy
* Informácie na Biolib.cz
* Popis na Výletník.cz

## Zdroj

Kategória:Chránené územia v okrese Příbram
Kategória:Skalné útvary v Stredočeskom kraji
Nikon D3300

**Nikon D3300** je 24,2 megapixelová digitálna zrkadlovka s objímkou Nikon F, ktorá bol oficiálne uvedená dňa 7. januára 2014. Je predávaná ako základná zrkadlovka pre začiatočníkov (ponúka príručku a zlepšený manuál) a skúsených hobby fotografov, ktorí chcú pokročilé špecifikácie a výkony. Model D3300 nahradil zrkadlovku D3200.

Obrazový procesor Expeed 4 umožňuje fotoaparátu zachytiť 1080p video s frekvenciou 60 fps vo formáte MPEG-4. 24,2 megapixelové snímky dokáže snímať rýchlosťou 5 snímok za sekundu, čo je najrýchlejšie zo základných zrkadloviek. Podobne ako Nikon D5300 má telo z polyméru z uhlíkových vlákien.

V apríli 2014 vyhrala zrkadlovka D3300 cenu Technical Image Press Association (TIPA) v kategórii Best Digital SLR Entry Level.

## Nové funkcie
* 24,2 megapixelový obrazový senzor s 12-bitovým rozlíšením. Bez anti-aliasing filtra a so systémom odstránenia prachu.
* Expeed 4 s 1080p voideom pri frekvencii 60/50 fps.
* Nový hľadáčik so zväčšením 0,85.
* Režim panoráma (prvá zrkadlovka Nikon).
* 13 špeciálnych efektov.
* Nová automatické módy blesku.
* Príručka a zlepšený manuál.
* Menšie a ľahšie telo z polyméru z uhlíkových vlákien.
* Betérie EN-EL14a a EN-EL14 so zvýšenou živornosťou na 700 snímkov, tiež kvôli novému procesoru Expeed 4.
* Wi-Fi je voliteľné prostredníctvom adaptéra WU-1a so slotmi na boku zrkadlovky. 
* 3,5 mm mikrofónový port.

## Klady a zápory Nikon D3300

### Klady
* vynikajúca kvalita obrazu pri dennom svetle aj v znížených svetelných podmienkach (na úrovni najlepších APSC zrkadloviek)
* slušné zaostrovanie 
* kvalitný displej s dobrými pozorovacími uhlami
* rýchlosť reakcie
* nový tvar gripu - zlepšenie držania fotoaparátu
* výborná obrazová kvalita videa, 1080p - 60/50 obr./s
* možnosť korigovať expozíciu počas natáčania videa
* konektor pre mikrofón pre kvalitný zvuk pri videu
* príprava pre využitie WIFI a GPS
* výborný nový setový objektív Nikkor AF-S 18-55 f3,5-5,6 VR II s možnosťou zloženia do kompaktného stavu
* minimálna zaostrovacia vzdialenosť nového objektívu
* oproti najbližšej konkurencii výborná výdrž batérií

### Zápory
* iba jedno programovateľné tlačidlo
* nutnosť pre niektoré funkcie vchádzať do menu
* live view zaostrovanie stále veľmi pomalé vzhľadom na vývoj v mirrorlessoch
* natáčanie videa obmedzené (nemožnosť meniť clonu v live view)
* nemá vstavané WIFI ani GPS

## Referencie

## Iné projekty

## Externé odkazy
* Oficiálna webstránka 
* 
* Všeobecná recenzia Nikon D3200 fotoaparátu
* (česky) Menší zrcadlovka za rozumnou cenu? Nikon D3300 je skvělou volbou

## Zdroj

Kategória:Digitálne zrkadlovky Nikon
Kategória:Digitálne fotoaparáty so živým náhľadom
Zeki Müren

**Zeki Müren** (* 6. december 1931, Bursa† 24. september 1996, Izmir) bol turecký spevák a skladateľ klasickej hudby.

## Diskografia
* 1970 *Senede Bir Gün*
* 1973 *Pırlanta 1*
* 1973 *Pırlanta 2*
* 1973 *Pırlanta 3*
* 1973 *Pırlanta 4*
* 1973 *Hatıra*
* 1974 *Anılarım*
* 1975 *Mücevher*
* 1976 *Güneşin Oğlu*
* 1979 *Nazar Boncuğu*
* 1980 *Sükse*
* 1981 *Kahır Mektubu*
* 1982 *Eskimeyen Dost*
* 1984 *Hayat Öpücüğü*
* 1985 *Masal*
* 1986 *Helal Olsun*
* 1987 *Aşk Kurbanı*
* 1988 *Gözlerin Doğuyor Gecelerime*
* 1989 *Ayrıldık İşte*
* 1989 *Karanlıklar Güneşi*
* 1989 *Zirvedeki Şarkılar*
* 1989 *Dilek Çeşmesi*
* 1990 *Bir Tatlı Tebessüm*
* 1991 *Doruktaki Nağmeler*
* 1992 *Sorma*
* 1996 *Belgeseli*

## Albumy vydané posmrtne
* 2000 *Muazzez Abacı & Zeki Müren Düet*
* 2005 *Selahattin Pınar Şarkıları*
* 2005 *Sadettin Kaynak Şarkıları*
* 2005 *Zeki Müren: 1955–1963 Kayıtları*
* 2006 *Batmayan Güneş*

## Iné projekty

## Zdroj

Kategória:Tureckí speváci
V siedmom nebi (televízna relácia)

***V siedmom nebi*** je televízna relácia, ktorú vysiela TV JOJ. Reláciu moderuje Viliam Rozboril a vysiela sa každú sobotu o 20:40.

## Externé odkazy
* *[http://vsiedmomnebi.joj.sk/ V siedmom nebi]* na TV JOJ
* 

Kategória:Televízne relácie TV JOJ
Fujifilm FinePix S5 Pro

**Fujifilm FinePix S5 Pro** je digitálna zrkadlovka spoločnosti Fujifilm uvedená dňa 25. septembra 2006 a v súčasnosti sa už nevyrába. Nahradila staršiu zrkadlovku Fujifilm FinePix S3 Pro a je kompatibilná s objímkou Nikon F, vrátane objektívov veľkosti DX. Je postavená na základe tela D200 a má výhody jeho vylepšení: 11-bodový autofokus, blesk i-TTL, väčší 2,5" (64 mm) LCD displej a lítium-iónová batéria. Tiež sa môže pochváliť obrazovým senzorom Super CCD 23×15.5 mm v rovnakej konfigurácii ako ho mal jeho predchodca.

Takisto má funkciu rozpoznanie tváre a funkciu živý náhľad, ktorá pomáha pri zaostrovaní.

## Galéria

Súbor:Fujifilm S5 IMG 0459.JPG
Súbor:Fujifilm S5 pro img 1036.jpg


## Referencie

## Zdroj

Kategória:Digitálne zrkadlovky
Prírodný park Třemšín

**Prírodný park Třemšín** bol zriadený v roku 1997 na rozlohe 112 km². Leží v Brdskej vrchovine resp. v jej časti nazývanej Jižní Brdy. Na západe plynule prechádza do Prírodného parku Brdy, ktorý sa ale nachádza už v Plzeňskom kraji, zatiaľ čo Třemšín leží v kraji Stredočeskom (okres Příbram). Hranica medzi oboma prírodnými parkmi je teda iba administratívna a presne kopíruje hranicu oboch krajov.

## Geografia a prírodné podmienky
Názov prírodného parku je odvodený podľa vrchu Třemšína (827 m n. m. - najvyšší bod Južných Brdov). Územie prírodného parku je geomorfologicky značne členité a geologicky rôznorodé - ide o jediný prírodný park Stredočeského kraja, ktorý má horský ráz. Prevažuje krajina lesná, čiastočne je zastúpená lesopoľná a poľná. Pre prírodný park sú typické výrazné svahy. Ráz územia udávajú kremenné zlepence a pieskovce kambria. Reliéf krajiny má charakter členitej vrchoviny s tiahlymi, obvykle jednostrannými vrchmi. Západné a stredozápadné časti parku sú súvisle pokryté lesmi. Lesnatú krajinu spestrujú skalné odkryvy a kamenné moria. Chránené sú krajinné, prírodné a estetické hodnoty územia, ktoré dosiaľ zostávajú bokom hlavného rekreačného tlaku.

**Súčasťou prírodného parku sú tieto [[prírodná rezervácia|prírodné rezervácie]] alebo [[prírodná pamiatka|prírodné pamiatky]]:**
* Prírodná pamiatka **[[Hřebenec]]** - najväčšie kamenné more v stredných Čechách
* Prírodná rezervácia **[[Na skalách (prírodná rezervácia)|Na skalách]]** - chránený lesný porast na skalnom podloží
* Prírodná pamiatka **[[Třemešný vrch]]** - výskyt vzácneho lykovca jedovatého
* Prírodná rezervácia **[[Getsemanka I. a II.]]** - chránený zmiešaný lesný porast s bylinným poschodím - ojedinelý výskyt v oblasti s prevažujúcou smrekovou kultúrou
* Prírodná pamiatka **[[Rybník Vočert a Lazy (prírodná pamiatka)|Rybník Vočert a Lazy]]** - sústava dvoch rybníkov a plytkej vodnej nádrže s hojným výskytom kunky červenobruchej a ďalších druhov obojživelníkov


Súbor:Hrebenec.jpg|PP Hřebenec
Súbor:Na skalach.jpg|PR Na skalách
Súbor:Tremesny vrch (5).jpg|PP Třemešný vrch
Súbor:Getsemanka.jpg|PR Getsemanka I. a II.


## História a zaujímavosti
* Na vrchole Třemšína sa nachádzal hrad z prvej polovice 13. storočia, od polovice 15. storočia je pustý (dnes dochované iba zvyšky).
* Tesne pod vrcholom pri ceste z Hutí pod Třemšínem sa nachádza Ganglofův kříž, vybudovaný na počesť vynálezcu a lesmajstra Karla Daniela Gangloffa, ktorý sa významným spôsobom zaslúžil o kultiváciu lesných porastov v Brdoch.

## Fotogaléria

Súbor:Kaplička u Gangloffova křížku.jpg|Kaplnka pri Gangloffovom kríži
Súbor:Gangloffův kříž.jpg|Gangloffov kríž
Súbor:Kaplička na vrcholu Třemšína.jpg|Kaplnka na vrchole Třemšína


## Referencie


## Pozri aj
* Zoznam chránených území v okrese Příbram

## Zdroj


Kategória:Chránené územia v okrese Příbram
Třemšín
Brdská vrchovina

**Brdská vrchovina** je pohorie a jeden z 5 geomorfologických celkov oblasti v centrálnych Čechách. Tiahne sa v dĺžke okolo 80 km medzi Prahou a Plzňou.

Najvyšší vrchol pohoria je Tok, ktorý s výškou  dominuje celým stredným Čechám. Najvyšším umelo vytvoreným miestom pohoria je však vrchol meteorologického radaru na vrchu Praha (862 + 60 m). Veľkú časť územia vrchoviny zaberá vojenský priestor Brdy.

## Členenie na celky
Brdská vrchovina sa delí na tri podcelky:
* Hřebeny
* Brdy
* Příbramská pahorkatina

## Pozri aj
* Geomorfologické členenie Česka

## Iné projekty

## Zdroj
* 


Kategória:Vrchoviny v Česku
Kategória:Geografia Česka
Kategória:Geomorfologické celky v Česku
Veľká cena Bahrajnu 2014

**Veľká cena Bahrajnu 2014** (**2014 Formula 1 Gulf Air Bahrain Grand Prix**), boli preteky Formule 1, ktoré sa konali dňa 6. apríla 2014 na okruhu Bahrain International Circuit vo Sakhire v Bahrajne.

Okruh sa nachádza pri meste Sakhir, 30 km juhozápadne od hlavného mesta Manama. Je druhým dielom známeho architekta tratí Formule 1 Hermanna Tilkeho a celkovo je možné zostaviť päť rôznych konfigurácií trate. 

Boli to tretie preteky sezóny 2014 a desiatym ročníkom Veľkej ceny Bahrajnu.

## Výsledky
### Kvalifikácia

**Poznámky:**
* — Daniel Ricciardo dostal trest desať miest na štartovacom rošte, za nebezpečné vypustenie z boxového státia počas Veľkej ceny Malajzie.
* — Adrian Sutil dostal trest päť miest na štartovacom rošte za blokovanie Romaina Grosjeana počas kvalifikácie.

### Preteky

## Priebežné poradie šampionátu

### Poradie o Pohár jazdca

|-
| 

|

|}

### Poradie o Pohár konštruktérov

## Iné projekty

## Zdroj

Bahrajn
Kategória:Veľká cena Bahrajnu
United

„**United**“ je skladba dvojice Prince Ital Joe a Marky Mark. Bola vydaná v apríli 1994 ako tretí singel z ich debutového albumu *[[Life in the Streets]]*. Dosiahla 1. miesto v Nemecku a do prvej desiatky sa dostala v Rakúsku, Dánsku, Fínsku, Holandsku, Švédsku a Švajčiarsku.

## Zoznam skladieb
; CD maxi - Európa (1994)	
# „United“ (Radio Edit) - 4:02
# „United“ (Extended Version) - 5:59
# „United“ (United Mix) - 5:29
# „In The 90's“ - 3:17

## Pozície v rebríčkoch

## Referencie

## Zdroj

Kategória:Single z 1994
Kategória:Eurodance piesne
Nikon D750

**Nikon D750** je digitálna zrkadlovka spoločnosti Nikon, ktorá bola uvedená dňa 12. septembra 2014. Zrkadlovka obsahuje technológie modelu D810, ale v menšom a ľahšom tele.

Nikon ju prezentuje s "pokročilými video funkciami" pre kameramanov, hoci zaznamenáva 6,5 snimok za sekundy pri plnom rozlíšení.

Model D750 má novo vyvinutý 24,3 megapixelový obrazový senzor s údajne nenším obrazovým šumom: "kvalita obrazu nie je o nič menšia ako ohromujúca". Procesor Expeed 4 z modelu D4S/D810 a vstavaná Wi-Fi funkcia z modelu D810. Jej autofokus je rovnaký ako v modeloch DS4 a D810, ale s menšou svetelnosťou do -3 EV.

## Referencie

## Zdroj

Kategória:Digitálne zrkadlovky Nikon
Kategória:Digitálne fotoaparáty so živým náhľadom
Audenge

**Audenge** môže byť:
* francúzska obec, pozri Audenge (obec)
* francúzsky kantón, pozri Audenge (kantón)
La Teste-de-Buch

**La Teste-de-Buch** môže byť:
* francúzska obec, pozri La Teste-de-Buch (mesto)
* francúzsky kantón, pozri La Teste-de-Buch (kantón)
Breisach am Rhein

**Breisach am Rhein** je mesto v nemeckej spolkovej krajine Bádensko-Württembersko, v zemskom okrese Breisgau-Hochschwarzwald. Leží na pravom brehu Rýna, ktorý tu tvorí hranicu s Francúzskom.

V roku 2011 tu žilo 14 067 obyvateľov.

## Partnerské mestá
*  Neuf-Brisach, Francúzsko, 2000
*  Osvienčim, Poľsko, 2009
*  Pürgg-Trautenfels, Rakúsko, 1994 
*  Saint-Louis, Francúzsko, 1960

## Referencie

## Externé odkazy
* Oficiálna stránka

## Zdroj

Kategória:Mestá v Bádensku-Württembersku
Kategória:Sídla na Rýne
Hasparren

**[Hasparren** **Le Fossat** môže byť:
* francúzska obec, pozri Hasparren (obec)
* francúzsky kantón, pozri Hasparren (kantón)
International

**International** je skladba anglickej produkčnej dvojice Chase & Status. Obsahuje prvky skladby „The Stopper“ od Cutty Ranksa, ktorý je tiež uvádzaný ako spolupracujúci interpret vo videoklipe, avšak nie v skladbe. Skladba bola vydaná ako časť z jej tretieho štúdiového albumu *[[Brand New Machine]]* dňa 7. októbra 2013. Kvôli popularite remixu od Skrillexa (ktorý sa nachádza na deluxe edícii albumu), skladba dosiahla 116. miesto v britskom rebríčku UK Singles Chart. Neskôr dňa 6. augusta 2014 bola vydaná vo forme videoklipu a spolu s drum and bassovým remixom od Dimension. Singel s remixom od Dimension bol vydaný ako vinyl cez Ram Records dňa 13. septembra 2014.

## Zoznam skladieb

## Pozície v rebríčkoch

## Referencie

## Zdroj

Kategória:Piesne skupiny Chase & Status
Kategória:Single skupiny Chase & Status
Kategória:Piesne z 2013
Kategória:Single z 2014
Poznámkový blok (softvér)

**Poznámkový blok** (angl. Notepad) je jednoduchý textový editor obsiahnutý v základnom inštalačnom balíku operačných systémov Microsoft Windows. Program využíva triedu EDIT zabudovanú v operačnom systéme.

## Iné projekty

Kategória:Textové editory
Kategória:Microsoft Windows
Kategória:Softvér z 1983
Biele goliere

***Biele goliere*** (orig. *White Collar*) je americký dramatický seriál, ktorý vysielala USA Network od 23. októbra 2009 do 18. decembra 2014. Na Slovensko začala seriál vysielať stanica Plus, neskôr sa presunul na Wau.

## Dej
Po troch rokoch hry na mačku a myš si Neal Caffrey, falšovateľ, zlodej a podvodník, odpykáva štvorročný trest potom, ako ho nakoniec FBI zatkne. Necelé štyri mesiace pred prepustením sa mu podarí utiecť a nájsť svoju priateľku, ktorá ho medzitým opustila. Chytí ho opäť agent FBI Peter Burke, ktorému sa to podarilo pred štyrmi rokmi. Keď je Neal opäť za mrežami dostal päť rokov, no dá Burkeovi stopu týkajúcu sa iného prípadu. Peter sa preto za ním vracia do väzenia a Neal mu ponúkne pomoc pod podmienkou, že si tak odpyká svoj trest na slobode pod jeho dozorom a bude mu pomáhať posielať iných podvodníkov za mreže.

## Herecké obsadenie
* Matt Bomer ako Neal Caffrey
* Tim DeKay ako špeciálny agent Peter Burke
* Willie Garson ako Mozzie
* Tiffani Thiessen ako Elizabeth Burke
* Marsha Thomason ako špeciálna agentka Diana Berrigan
* Sharif Atkins ako špeciálny agent Clinton Jones
* Hilarie Burton ako Sara Ellis
* Natalie Morales ako špeciálna agentka Lauren Cruz

## Série a časti

### 1. séria (2009-2010)

### 2. séria (2010-2011)

### 3. séria (2011-2012)

### 4. séria (2012-2013)

### 5. séria (2013-2014)

### 6. séria (2014)

## Referencie


Kategória:Kriminálne televízne seriály USA
Kategória:Televízne seriály z roku 2009
Majstrovstvá sveta v canoe pole 2014

**Majstrovstvá sveta v canoe pole 2014** boli v poradí 11. Majstrovstvá sveta v canoe pole mužov a žien, ktoré organizuje Medzinárodná kanoistická federácia (ICF). Konali sa v obci Thury-Harcourt, v regióne Dolná Normandia, vo Francúzsku od 24.28. septembra 2014, za účasti 24 mužských a 20 ženských tímov. Spolu s tímami do 21 rokov sa zúčastnilo spolu až 68 tímov z 27 krajín. Nováčikmi turnaja boli mužské družstvo Malajzie a ženské družstvo Namíbie. V juniorských kategóriách sa prvýkrát predstavili juniori Maďarska a Južnej Afriky a juniorky Singapuru. Tituly v seniorských kategoriách obhájilo iba ženské družstvo Nemecka. V mužskej kategórii zvíťazilo domáce Francúzsko. Bronzové Španielsko v kategórii mužov získalo svoju prvú medailu.

16 najlepších družstiev mužov a 12 najlepších družstiev žien sa priamo kvalifikovalo na budúce majstrovstvá sveta v roku 2016.

## Účastníci
16 najlepších družstiev mužov a 12 najlepších družstiev žien sa kvalifikovalo na tento turnaj z predchádzajúcich MS v roku 2012, ktoré sa konali v poľskej Poznani.

;Muži

;Ženy

## Muži
### Základné skupiny

#### Skupina A

#### Skupina B

#### Skupina C

#### Skupina D

----

### Nadstavbové skupiny o 1.12. miesto

#### Skupina O

#### Skupina P

### Nadstavbové skupiny o 13.24. miesto

#### Skupina R (o 13.16. miesto)

#### Skupina T (o 21.24. miesto)

#### Skupina S (o 17.20. miesto)

----

### Play off
#### Stretnutie o 16. miesto

#### Stretnutia o 9.12. miesto

#### Stretnutie o 11. miesto

#### Stretnutie o 9. miesto

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Ženy
### Základné skupiny

#### Skupina A

#### Skupina B

#### Skupina C

#### Skupina D

----

### Nadstavbové skupiny o 1.8. miesto

#### Skupina WO

#### Skupina WP

### Nadstavbové skupiny o 9.16. miesto

#### Skupina WR

#### Skupina WS

#### Skupina WT (o 17.20. miesto)

----

### Play off
#### Stretnutie o 13.16. miesto

#### Stretnutie o 15. miesto

#### Stretnutie o 13. miesto

#### Stretnutie o 9.12. miesto

#### Stretnutie o 11. miesto

#### Stretnutie o 9. miesto

#### Stretnutie o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

;Muži

;Ženy

;Muži do 19 rokov

;Ženy do 19 rokov

## Referencie

* Informačný buletín k MS 2014 

## Externé odkazy
* Oficiálna stránka MS 2014 / 
* MS 2014 na oficiálnej stránke ICF  
* Canoepólový portál kayak-polo.info /
* 

Kategória:Šport v 2014
Kategória:Majstrovstvá sveta v canoe pole
Canoe polo
Kategória:2014 vo Francúzsku
Vtierka Castle

***Vtierka Castle*** (orig. *Castle*) je americký krimi televízny seriál, ktorý vysielala od 9. marca 2009 do 16. máj 2016 americká stanica ABC. Na Slovensku ho vysiela TV JOJ.

## O seriáli
Richard Castle je úspešný spisovateľ, ktorý práve ukončil sériu mysterióznych príbehov. Naplno si užíva svoj úspech, ženy mu padajú k nohám, no vnútorne sa však cíti vyčerpaný, hoci si to nechce priznať. Jeho život sa dramaticky zmení, keď za ním na jednom večierku príde detektívka Kate Beckettová a začne ho vypočúvať. Neznámy páchateľ totiž začal v praxi rekonštruovať zločiny z jeho kriminálnych príbehov. Rick uzatvorí spojenectvo s Kate a dúfa, že spoločnými silami sa im podarí prípad vyriešiť. Do tímu patrí ešte cynický Javier Esposito, starostlivý Kevin Ryan a koronerka Lanie Parishová. Do deja zasahuje aj rodinné zázemie dvakrát rozvedeného Ricka Castlea. Býva so svojou tínedžerskou dcérou Alexis a matkou a herečkou Marthou Rodgersovou.

## Herecké obsadenie
* Nathan Fillon ako Richard Castle
* Stana Katic ako Kate Beckettová
* Molly C. Quinn ako Alexis Castleová
* Susan Sullivan ako Marthou Rodgersová

## Série a časti

### 1. séria (2009)

### 2. séria (2009-2010)

### 3. séria (2010-2011)

### 4. séria (2011-2012)

### 5. séria (2012-2013)

### 6. séria (2013-2014)

### 7. séria (2014-2015)

### 8. séria (2015-2016)

Kategória:Televízne seriály ABC
Kategória:Kriminálne televízne seriály USA
Kategória:Televízne seriály z roku 2009
Sigma Corporation

**Sigma Corporation** (jap. 三菱自動車工業株式会社 – transkripcia: *Kabušiki Gaiša Šiguma*) je japonská spoločnosť, ktorá vyrába fotoaparáty, objektívy, blesky a ďalšie fotografické zariadenia. Spoločnosť založil v roku 1961 Michihirom Yamakim, ktorý bol jej CEO až do svojej smrti vo veku 78 rokov v roku 2012.

Sigma vyrába produkty pre spoločnosti Canon, Nikon, Pentax, Sony, Olympus a Panasonic. 

## Galéria

Súbor:Sigma 10-20mm f4-5.6 EX DC HSM lens hood.jpg|Objektív Sigma 10-20mm f/4-5.6 EX DC HSM so slnečnou clonou.
Súbor:2014 Sigma 10-20mm F4-5,6 EX DC.jpg|Objektív Sigma 10-20mm F4-5,6 EX DC
Súbor:2011-03-06-fotoworkshop-nuernberg-by-RalfR-08.jpg|Objektívy Sigma


## Referencie

## Externé odkazy
* Sigma Corporation
* Sigma Corporation of America
* Sigma Francúzsko

## Zdroj

Kategória:Fotografické podniky
Kategória:Podniky v Japonsku
Kategória:Organizácie založené v 1961
Saint-Ciers-sur-Gironde

**Saint-Ciers-sur-Gironde** môže byť:
* francúzska obec, pozri Saint-Ciers-sur-Gironde (obec)
* francúzsky kantón, pozri Saint-Ciers-sur-Gironde (kantón)
Ľalia biela

thumb|Ľalia biela	
thumb|Kvet	
[thumb|Ilustrácia z roku [1794	]]
**Ľalia biela** () je trváca cibuľovitá rastlina s pekne voňajucími kvetmi bielej farby, vďaka ktorým sa stala symbolom nevinnosti a čistoty.

## Opis
Je trváca rastlina z čeľade ľaliovitých. Dorastá 70 – 150 cm. Patrí medzi cibuľovité rastliny. Kopijovité listy vyrastajú z prízemnej ružice. Byľ má priamu, husto zarastenú listami. Kvety až 10 centimetrov veľké, jasne biele s výraznou arómou. Na jednej stonke vyrastá až 15 kvetov usporiadaných do strapca. Kvitne v období júna a júla. Plodom sú tobolky.

## Výskyt
Tento druh ľalie rastie voľne v Malej Ázii a v Stredozemí. V ďalších krajinách sveta sa pestuje predovšetkým pre svoju nenáročnosť a krásny kvet. Hlavnou výhodou je jej mrazuvzdornosť. Vyhovujú jej pôdy kypré, humózne, vápenaté s dostatkom slnečného svetla.

## Využitie v liečiteľstve
Liečivé účinky ľalie bielej sú známe od nepamäti pomáha pri hnisajúcich zarastených nechtoch, pri trieskach zadrených do prsta, zapálených ranách, po operáciách na rýchlejšie hojenie, pri svalových bolestiach.

## Pozri aj
* Ľalia zlatohlavá

## Iné projekty

## Zdroj

Kategória:Ľaliovité
Kategória:Kvetiny
Kategória:Cibuľoviny
Kategória:Rastliny s bielymi kvetmi
Satumarská župa (Uhorsko)

**Satumarská župa** resp. **Satumarská stolica** resp. **Satumarský komitát** (namiesto slova Satumarská/-ý môže byť slovo **Satmárska/-y** alebo **Satmarská/-ý**; iný názov: **Satmár**; , , ) bola župa resp. stolica resp. komitát v Uhorsku. V súčasnosti leží väčšia časť jej územia v severozápadnom Rumunsku a menšia časť vo východnom Maďarsku, malé okolie obce Veľká Palad je súčasťou Ukrajiny. Hlavným mestom bolo mesto Carei ().

## Referencie

## Iné projekty

Kategória:Župy v Uhorsku
Dominik Hrachovina

**Dominik Hrachovina** (* 29. august 1994, Brno) je český hokejový brankár, hráč HC MONACObet Banská Bystrica. Je odchovancom HC Dukla Jihlava, neskôr chytal za mládežnícke tímy Komety Brno a HC Havířov. V sezóne 2010/11 pokračoval medzi juniormi vo fínskom Turun Toverit (Toverit Turku), odkiaľ po roku prestúpil do Tappary Tampere. V prvom tíme dospelých tohto klubu dostal príležitosť v zápase 5. kola E skupiny Ligy majstrov 2014/15, v ktorom sa podieľal na víťazstve 2:1 na ľade vedúceho tímu tabuľky HC Oceláři Třinec.

Česko reprezentoval na Majstrovstvách sveta do 18 rokov 2012 a Majstrovstvách sveta do 20 rokov 2014.

## Referencie

## Externé odkazy
* https://www.championshockeyleague.net/page/statistics/portrait_1643/ 
* http://www.eliteprospects.com/player.php?player=90628
* http://www.tappara.fi/liiga/joukkue/pelaaja/dominik-hrachovina
* http://moravskoslezsky.denik.cz/hokej_region/130208-po-mesici-se-mi-chtelo-domu-rika-brankar-hrachovina.html
* http://www.hcorli.cz/hrac.asp?id=360

Kategória:Českí hokejisti
Kategória:Českí hokejoví brankári
Kategória:Osobnosti z Brna
Kategória:Hráči HC Banská Bystrica
Prírodný park Petrovicko

**Prírodný park Petrovicko** bol zriadený z dôvodu ochrany krajinného rázu krajiny s významnými sústredenými prírodnými a estetickými hodnotami, najmä zachovanými charakteristickými geomorfologickými prvkami, mimolesnými drevinami a remízami na celom katastrálnom území Kojetín u Petrovic, Mašov, Obděnice, Petrovice u Sedlčan, Ratiboř I, Vilasova Lhota, Zahrádka u Petrovic, Žemličkova Lhota a na časti katastrálneho územia Skoupý.

Typickou dominantou tohoto územia sú nepravidelne rozmiestnené kamene a kamenné skalky. Nepravidelné rozmiestnenie kameňov určuje krajinný ráz daného územia. Prírodný park sa nachádza v juhovýchodnej časti okresu Příbram.

## Prírodné pamiatky
Na území prírodného parku ležia dve maloplošne chránené územia, ktoré však niesu jeho súčasťou:
* **PP [[Husova kazatelna]]**
* **PP [[Vrškámen]]**

## Fotogaléria

Súbor:Cross near Petrovice.jpg
Súbor:Petrovicko - nature park (8).jpg
Súbor:Petrovicko - nature park (3).jpg
Súbor:Petrovicko - nature park (5).jpg


## Externé odkazy
* Nariadenie Stredočeského kraja o zriadení PP Petrovicko 
* Vestník právnych predpisov Stredočeského kraja

## Zdroj

Kategória:Chránené územia v okrese Příbram
Petrovicko
Mine's

**Mine's** je japonská tuningová firma, ktorá sídli v meste Jokosuka. Firmu v roku 1985 založil Tsuzo Niikura. Firma sa stala známou vďaka tomu, že ako prvá ponúkala preporogramované riadiace jednotky pre populárne japonské športové automobily. Dnes predáva množstvo produktov od vstrekovacích ventilov až po kompletné motory.

V súčasnosti robí softvérové vylepšenia pre stovky japonských automobilov, ale iba pre niekoľko vybraných automobilov robí aj hardvérové úpravy. Ich výkonostné úpravy zahŕňajú výfukové systémy, riadiace jednotky, vačkové hriadele, podvozkové časti, brzdové systémy a karbónové časti karosérie. Firma je takisto známa úpravami automobilu Nissan Skyline GT-R, a to predovšetkým modelov R32, R33, R34 a R35. Okrem modelu Skyline tiež predáva diely pre automobily ako Mitsubishi Lancer Evolution, Subaru Impreza WRX a Nissan 350Z.

Väčšiu pozornosť si firma získala aj vďaka sériám videohier *[[Gran Turismo (séria)|Gran Turismo]]* a *[[Forza Motorsport (séria)|Forza Motorsport]]*.

## Referencie

## Externé odkazy
* Oficiálna webstránka

## Zdroj

Kategória:Podniky v Japonsku
Kategória:Dodávatelia automobilových dielov
Kategória:Organizácie založené v 1985
Oldrich Majda

**Oldrich Majda** (* 5. apríl 1930, Kováčovce – † 15. marec 2006, Bratislava) bol slovenský umelec, maliar, ilustrátor a sochár.

## Život
Majda sa narodil so srdcovou vadou, lekári očakávali že sa dožije len sedem až desať rokov. Už v desiatich rokoch začal maľovať. V rokoch 1949-1953 študoval na Slovenskej technickej univerzity v Bratislave na fakulte architektúry a na vysokej škole múzických umení v Bratislave scénografiu. Do roku 1968 pracoval v redakciách rôznych novín a časopisov, ako technický a grafický redaktor. Od normalizácie 1968-1990 už nemohol vykonávať svoju prácu a vystavovať svoje diela, začal pracovať ako maliar a staviteľ kulís v dekoračných dielňach v Slovenskom národnom divadle. V roku 1970 si prenajal pozemok na Devíne a postavil si tam refugium kde vytvoril väčšinu svojich sôch. V priebehu ďalších 35 rokov, si vykopal pod svojim útočiskom areál katakomb z dĺžkou vyše 250 m z rôznymi miestnosťami a plastikami na stenách. Po roku 1990 sa venoval hlavne svojmu umeniu, a mal viac ako 40 samostatných výstav v zahraničí a na Slovensku. Jeho umelecká dráha bola veľmi ovplyvnená francúzskym impresionizmom a postimpresionizmom. Presadil sa predovšetkým ako krajinkár, ale aj zátišiami, aktami, portrétmi, a art-potismi, jeho sochy sú menej známe.

Jeho diela sa odhadujú na viac ako 4 000 exemplárov. Mnoho jeho prác bolo venovaných na prospešné účely, ako v Japonsku v Osake, pod vedením pani Matabi. Výťažok šiel do detskej nemocnice v Lehniciach na Slovensku. V roku 2009 mu udelili čestné občianstvo Suchohradu. 

## Ilustrácie
* *Atómy života*, Juraj Bober, Mladé letá vydavateľstvo, 1961
* *Od kryštálky k tranzistoru*, Karol Dubecký, Mladé letá vydavateľstvo, 1962, 2. diel 1964
* *Minerály*, Oľga Belešová, Mladé letá vydavateľstvo, 1978
* *Tiene storočia*,František Višváder, Obzor vydavateľstvo, 1989, ISBN 978-80-215-0042-6.
* *Kniha kráľov*, František Višváder, KLEIO vydavateľstvo, 1998, ISBN 978-80-967862-0-6.

## Publikácie o Oldrichovi Majdovi
* *Stopy v Piesku*, Peter Pálfy, 1996. Je dokument o katakombách Oldřicha Majdu
* *Oldrich Majda.*, (Biografia od Františka Višvádera) Michal Vaška vydavateľstvo, 2008, ISBN 978-80-7165-674-6.
* *Encyklopédia Suchohradu -Dimburka*, obecný úrad Suchohrad, 2011, (kniha Záhoria 2011 ) ISBN 978-80-970873-1-9.

## Výstavy
* Nemecko: Tübingen 
* Francúzsko: Vesoul 
* Japonsko: Osaka 
* Rakúsko: Viedeň 
* Česko: Praha 
* Slovensko: Bratislava - (Slovenské národné múzeum, Obrazy a plastiky  1999) , - (z slovenský rozhlas v budove Slovenského rozhlasu (pyramída), 2009.) Rajec, Šahy, Štúrovo, - ( Galeria J.Barta, 1999)  Banská Bystrica, Nitra, Topoľčany, Dunajská Streda, Dubnica nad Váhom - (Dom kultúry Dubnica nad Váhom, Posol ukrytých kras, 2009)  Skalica, - (Záhorské Múzeum Skalica, 1996, 1997, Obrazy plastiky, 2008.) - (Galleria u Františkánov, Akty a kone, 2012)  Suchohrad - (v kultúrnom dome,2011) 

## Referencie


Kategória:Narodenia 5. apríla
Kategória:Narodenia v 1930
Kategória:Úmrtia v 2006
Kategória:Slovenskí maliari
Kategória:Slovenskí grafici
Kategória:Slovenskí sochári 
Kategória:Slovenskí ilustrátori
Kategória:Osobnosti z Kováčoviec
Električková doprava v Gmundene

thumb|Vozňový park v depe
thumb|Plán depa
thumb|Zastávka Grüner Wald (Zelený les)

V rakúskom meste **[[Gmunden]]** sa nachádza najmenšia a najstaršia električková sieť v Rakúsku, tvorí ju jedna, 2,3 km dlhá trať. Električková trať otvorená 13. augusta 1894 je prevádzkovaná spoločnosťou Stern & Hafferl.

## História
Stavebné práce na výstavbe trate sa začali 25. februára 1894 a o päť mesiacov, 13. augusta bola električková trať otvorená a spolu s ňou aj vozovňa, elektrická meniareň a dve budovy pre zamestnancov. Pôvodná trať viedla od železničnej stanice (vtedy ešte *Rudolfsbahnhof*) na *Rathausplatz*. V roku 1975 bola trať skrátená po *Franz-Josef Platz*

Vo februári 2013 bolo rozhodnuté o prepojení električkovej trate s miestnou *Traunseebahn*. Nová konečná stanica ponesie názov *Seebahnhof*. V budúcnosti by sa mala v rámci projektu StadtRegioTram predĺžiť do Vorchdorfu.

## Trať
Trať vedie cez mesto od železničnej stanice po zastávku *Franz-Josef Platz* na brehu jazera Traunsee. Celá trať má v súčasnosti osem funkčných zastávok a dve uzatvorné.

|}

## Vozňový park

## Referencie

## Iné projekty

## Externé odkazy
* Informácie a fotografie
* Stern & Hafferl

## Zdroj

Kategória:Gmunden
Gmunden
Kategória:Trate s rozchodom 1000 mm
Kategória:Doprava v Hornom Rakúsku
Národné parky v Česku

**Národné parky v Česku** sú zvlášť chránené veľkoplošné územia.

V Česku sa nachádzjú štyri takéto národné parky. Ich status upravuje zákon č. 114/1992 Zb., o ochrane prírody a krajiny. Najstarší z nich je Krkonošský národný park (vyhlásený v roku 1963), najväčší je Národný park Šumava (69 030 ha). Pre národné parky sa používa skratka **NP**.

## Zoznam

## Pojem ''národný park''
Národný park je definovaný v § 15 zákona ČR č. 114/1992 Zb., o ochrane prírody a krajiny:

## Zákonné úpravy
V roku 1956 bol vydaný zákon č. 40/1956 Zb., *o štátnej ochrane prírody*, ktorý definoval pojem i jeho náplň na území Česko-Slovenska. Rozsahy vyhlásených chránených území sa dodatočne menili vládnymi nariadeniami.

Vývoj názorov na ochranu prírody viedol v roku 1992 k prijatiu nového zákona č. 114/1992 Zb., *o ochrane prírody a krajiny*.

## Referencie


## Externé odkazy
* Národné parky v databáze AOPK ČR

## Zdroj
*
Električková doprava v Salavate

náhľad|Mapa mesta s vyznačenou rýchlodrážnou traťou
Ruské mesto **[[Salavat]]** obsluhuje jedna z najmenších električkových premávok v krajine.

Tvorí ju jediná trať rýchlodrážneho typu vedená mestom severojužným smerom. Na nej však existuje hneď niekoľko liniek. Spojujú miestne veľké sídlisko s niekoľkými závodmi, medzi ktoré patria Salavatnefteorgsintez (Салаватнефтеоргсинтез), Salavatsteklo (Салаватстекло) a mnohé ďalšie. Na najviac vyťaženom úseku medzi továrňami *Salavatsteklo* a *Zavodoupravelenije SNOS* interval neklesá ani cez víkendy pod 1015 minút. V súčasnej dobe existujú plány na rozvoj siete, nové trate by obslúžili miestny traktorový závod a metalurgický kombinát. 

## Trať

|}

## Externé odkazy
* Informácie a fotografie

## Zdroj

Kategória:Doprava v Salavate
Salavat
Ján VII. (pápež)

**Ján VII.** bol 86. pápežom katolíckej cirkvi. Jeho pontifikát trval od 1. marca 705 až do jeho smrti 18. októbra 707. Podobne ako jeho predchodca, aj on bol Grék.

## Biografia
Bol prvým pápežom, ktorý bol synom vysokopostaveného byzantského úradníka (Platona). Mal výborný vzťah s Longobardmi, vďaka čomu longobardský kráľ Aribert II. vrátil Svätej stolici majetky v Alpách, o ktoré prišla po nájazde Longobardov. Po návrate byzantského cisára Justiniána II. na trón, poslal do Ríma kópie kánonov z rímskou cirkvou neuznaného, quinisextského koncilu spolu s návrhom, aby pápež usporiadal synodu, v ktorej rozhodne o platnosti jednotlivých kánonov. Ján sa panovníkovho kompromisu zľakol a poslal kánony späť do Carihradu.

Ján bol významným staviteľom a patrónom umenia. Nechal opraviť a vyzdobiť (hlavne mozaikami) veľa rímskych kostolov a postaviť novú rezidenciu pre pápežov, v ktorej aj 18. októbra 707 zomrel.

## Zdroj
* 

## Iné projekty

## Externé odkazy
* Catholic Encyclopedia

Kategória:Narodenia v 7. storočí
Kategória:Úmrtia 18. októbra
Kategória:Úmrtia v 707
Kategória:Grécki pápeži
Kategória:Pochovaní v bazilike svätého Petra
Bouglon

**Bouglon** môže byť:
* francúzska obec, pozri Bouglon (obec)
* francúzsky kantón, pozri Bouglon (kantón)
Nikon D810

**Nikon D810** je 36,3 megapixelová profesionálna full-frame digitálna zrkadlovka spoločnosti Nikon.

V porovnaní s jej predchodcami D800/D800E ponúka nový obrazový senzor z rozšíreným dynamickým rozsahom od ISO 32 až do 51 200, novým procesorom Expeed s novou redukciou šumu s údajným zlepšením o 1 clonové číslo, zdvojnásobenou vyrovnávacou pamäťou, zvýšenou obrazovou frekvenciou a predĺženou životnosťou batérie, zlepšeným autofokusom - podobným ako v modeli D4S, zlepšeným nahrávaním videa v 1080p pri 60 fps a s mnohými softvérovými vylepšeniami.

## Referencie

## Iné projekty

## Externé odkazy
* Nikon D810  Nikon
* Nikon D810 - D800/D800E Porovnanie Nikon

## Zdroj

Kategória:Digitálne zrkadlovky Nikon
Kategória:Digitálne fotoaparáty so živým náhľadom
Bioplyn

thumb|Uskladnenie bioplynu v tlakových nádobách.
**Bioplyn** je plyn produkovaný počas anaeróbneho rozkladu organických materiálov. Je tvorený hlavne z metánu (CH4) a oxidu uhličitého (CO2). Bioplyn možno využívať na vykurovanie a výrobu elektrickej energie. Bioplyn môže plne nahradiť zemný plyn a je považovaný za jeden z najekologickejších obnoviteľných zdrojov energie.

Výrobu bioplynu možno rozdeliť na 4 fázy:
* hydrolýza
* acidogenéza 
* acetogenéza
* metanogenéza

Môže vznikať aj v prírode rozkladom organického materiálu. Známy je napr. bahenný plyn uvoľňujúci sa pri rozklade organických látok v močiaroch.

## Referencie

Kategória:Biopalivá
Memento...

***Memento...*** je druhý oficiálny album slovenskej thrash metalovej skupiny Majster Kat, ktorý vyšiel v marci 2014 pod hlavičkou českého nezávislého hudobného vydavateľa Support Underground.

## Informácie o albume
Album *Memento...* je druhým oficiálnym albumom skupiny Majster Kat. Oproti svojmu predchodcovi spred siedmych rokov, obsahuje skladby, ktoré sú technicky náročnejšie a melodickejšie a skupina sa v ňom posúva od priamočiarosti k väčšej kompozičnej dôslednosti. Zaujímavosťou je okrem klasickej digipack verzii CD, aj limitovaná edícia 333 kusov v ručne vyrábanom drevenom obale. Album obsahuje 10 skladieb naspievaných v slovenskom jazyku, pričom posledná desiata skladba, je skrytá hidden track a nie je oficiálne uvádzaná v bookletoch ani recenziách. Na albume sa opäť prekrývajú rôznorodé dynamické prvky, thrash metalová údernosť i atmosférické a akustické inštrumentálne piesne. Zaujímavosťou je i prizvanie viacerých hudobných hostí. Najznámejším z nich je slovenský rockový spevák Marián Greksa, ktorý si v skladbe *Na smetisku civilizácie* zaspieval so spevákom skupiny Slymákom v epických dialógoch Spasiteľa a Diabla.

Album bol nahrávaný v štúdiách Shaark a LP, finálny mix a mastering bol opäť realizovaný v *Midnight Scream* štúdiu, vo Veľkých Stracinách (okr. Veľký Krtíš). V marci 2014 ho vydalo české nezávislé hudobné vydavateľstvo Support Underground. Na propagáciu albumu *Memento...* skupina na jar roku 2014 uskutočnila mini turné po slovenských a českých kluboch. Album sa teší pozitívnej kritike v slovenských, ale najmä zahraničných hudobných časopisoch a internetových portáloch.

## Zoznam skladieb
# „Úsvit“ (hudba: Los) *(inštrumentálka)*
# „Spoveď kňaza“ (hudba: Los / text: Slymák)
# „Kto si bez viny“ (hudba: Los, Lukáš / text: Slymák)
# „Sudca a kat“ (hudba: Lo, Lukáš / text: Slymák)
# „Hodnoty“ (hudba: Los) *(inštrumentálka)*
# „Podlé slová“ (hudba: Los, Lukáš / text: Slymák)
# „Zlo v nás“ (hudba: Los, Lukáš / text: Slymák)
# „Zvony“ (hudba: Los, Lukáš / text: Slymák)
# „Na smetisku civilizácie“ (hudba: Los / text: Slymák)
# „Disko oksid“ (hudba: Los / text: Slymák) *(skrytá skladba)*

## Zostava
* Slymák – spev
* Los – sólová gitara, vokály
* Lukáš – gitara
* Tapyr – basa, vokály
* Peter – bicie

Hostia:
*Marián Greksa – spev (9)
*Boris Bauer – spev (9)
*Radovan Harach – fujara (1)

## Externé odkazy
* www.majsterkat.sk  – oficiálna stránka skupiny
* www.metalexpress.sk – Recenzia CD "Memento..." v slovenskom magazíne MetalExpress
* www.rumzine.com – Recenzia CD "Memento..." v českom magazíne R.U.M. Zine
* www.metal-archives.com – opis albumu na Encyclopaedia Metallum 

Kategória:Albumy Majster Kat
Kategória:Thrashmetalové hudobné albumy
Kategória:Hudobné albumy z 2014
.nato

**.nato** je doména najvyššej úrovne Domain Name System (DNS) na internete. Doména bola pridaná v roku 1980 prostredníctvom siete Network Information Center. Doména .nato bola odstránená v júli 1996.

## Referencie

Kategória:Organizácia Severoatlantickej zmluvy
.gov

**.gov** je generická doména najvyššej úrovne používaná vládou Spojených štátov. Je to jedna z pôvodných domén založených v januári 1985. 

Spojené štáty sú jedinou krajinou, kde sa používa táto doména na najvyššej úrovni. Iné štáty ju používajú ako doménu druhej úrovne, napr. .gov.au Pre Austráliu, alebo .gov.uk pre Spojené kráľovstvo. Používanie .gov ako gTLD kontrolované iba Spojenými štátmi je kontroverzné a veľa ľudí to považuje ako príklad arogancie Spojených štátov, podľa nich by bolo správnejšie použitie domény .fed.us alebo vytvorenie novej domény .gov.us. 

Hoci má vláda Spojených štátov svoju vlastnú doménu, stále niektoré úrady používajú doménu .com pre svoje stránky ako napr. stránky amerického poštového úradu. Niektorí to považujú za nevhodné, pretože ide o štátny podnik.
Japanese Whispers

**Japanese Whispers** (celým názvom **Japanese Whispers: The Cure Singles Nov 82: Nov 83**) je  album od skupiny The Cure. Nejde o radový album, ale o kompiláciu troch singlov, ktoré v tom období skupina vydala („Let's Go to Bed“, „The Walk“ a „The Love Cats“) a ich bonusov. Na album sa však nedostal jeden bonus k singlu The Love Cats, pieseň „Mr. Pink Eyes“.

Na prvom singli (Let's Go to Bed) použila skupina hosťujúceho bubeníka, ktorým bol Steve Goulding, pretože Tolhurst sa nevedel naučiť bicí part pre túto skladbu. Na ďalšom (The Walk) bol použitý automatický bubeník a na poslednom (The Love Cats) sa ku skupine pridali bubeník Andy Anderson a basgitarista Phil Thornalley, ktorí sa stali novými členmi The Cure.

## Zoznam skladieb
# „Let's Go to Bed“ (Smith, Tolhurst) – 3:34
# „The Dream“ (Smith) – 3:13
# „Just One Kiss“ (Smith, Tolhurst) – 4:09
# „The Upstairs Room“ (Smith, Tolhurst) – 3:31
# „The Walk“ (Smith, Tolhurst) – 3:30
# „Speak My Language“ (Smith, Tolhurst) – 2:41
# „Lament“ (Smith) – 4:20
# „The Love Cats“ (Smith) – 3:40

## Zostava
* Robert Smith - spev, gitara, klávesy, basa (okrem 6, 8)
* Lol Tolhurst - klávesy, programované bicie (2, 4, 5, 7)
* Steve Goulding - bicie (1, 3)
* Phil Thornalley - basa (6, 8)
* Andy Anderson - bicie (6, 8)

Kategória:Hudobné albumy z 1983
Kategória:Albumy skupiny The Cure
26. pluk velenia, riadenia a prieskumu

**26. pluk velenia, riadenia a prieskumu** () je súčasťou Vzdušných síl Armády Českej republiky. Pluk je vyzbrojený prevažne rádiolokačnou technikou na zisťovanie a sledovanie objektov vo vzdušnom priestore. Hlavnou úlohou útvaru je zabezpečenie nedotknuteľnosti vzdušného priestoru Českej republiky v rámci jednotného integrovaného systému protivzdušnej obrany v Európe (NATINAMDS). Veliteľom jednotky je od 1. marca 2013 plukovník Ing. Štefan Vasily.

## Úlohy pluku
* Nepretržitý rádiolokačný prieskum a vyhodnocovanie vzdušných objektov vo vzdušnom priestore Českej republiky
* Taktické riadenie síl a prostriedkov vyčlenených do protivzdušnej obrany NATO v Európe - NATINAMDS
* Taktické riadenie prostriedkov vyčlenených pod národné velenie
* Zabezpečenie trvalého informačného toku k nadriadeným a podriadeným zložkám v rámci organizačnej štruktúry AČR
* ATC vojenského letectva a jeho koordinácia s ostatným letová prevádzka vo vzdušnom priestore
* Udržiavanie prevádzkyschopnosti prostriedkov rádiotechnického zabezpečenia, slúžiacich pre riadenie letovej prevádzky.

## Organizačná štruktúra
### 261. stredisko riadenia a uvedomovania (CRC)
Jednotka sídliaca v obci Hlavenec sa v rámci jednotného integrovaného systému Protivzdušnej obrany (PVO) NATO (NATINADS) podieľa na zabezpečovaní suverenity vzdušného priestoru ČR a NATO. Zahŕňa odbor bojového riadenie s úlohou výkonného riadenia prostriedkov do PVO ČR a NATO, odbor komunikačných a informačných systémov s úlohou zabezpečenie prevádzky informačných, komunikačných a kryptografických prostriedkov a odbor logistiky s úlohou zabezpečenia komplexnej logistickej podpory a prevádzky technológií.

### 262. rádiotechnický prápor
Prápor vo svojej štruktúre podriadených rádiotechnických rot a roty prípravy špecialistov radiotechnického vojska zabezpečuje technickú prevádzku rádiolokačnej techniky, komplexné logistické zabezpečenie prevádzky podriadených rôt a zabezpečenie ich ochrany, obrany a obnovenie bojaschopnosti. Jednotky práporu sú dislokované v niekoľkých posádkach:
* Brandýs nad Labem-Stará Boleslav
* Nepolisy
* Stará Ves nad Ondřejnicí
* Sokolnice
* Polička
* České Budějovice
* Planá u Mariánskych Lázní
* Čeradice
* Hrušovany

### 263. stredisko riadenia letovej prevádzky (MACC)
## Galéria rádiolokačné výzbroje

Súbor:LKCV radar.jpg|Prehľadové radiolokátory RL
Súbor:Radar u Čáslavi.JPG|Trojdimenzionálny chrbtový radiolokátor RAT-31DL
Súbor:3D radiolokátor ST-68U CZ.JPG|Trojdimenzionálny radiolokátor ST-68U CZ


## Referencie

## Pozri aj
* Armáda Českej republiky
* Vzdušné sily AČR
* Krídlo velenia, riadenia a prieskumu Zvolen

## Externé odkazy
* 26. pluk velenia, riadenia a prieskumu Stará Boleslav 

## Zdroj
 

Kategória:Vzdušné sily Armády Českej republiky
Kategória:Riadenie letovej prevádzky
Kategória:Pluky
Kategória:České vojenské jednotky